# Тақырыбы:. «КӨКШЕТАУ- МЕНІҢ СҮЙІКТІ ҚАЛАМ»

 Құрметті қонақтар ұстаздар мен оқушылар қош келдіңіздер! Бүгінгі **«**КӨКШЕТАУ МЕНІҢ СҮЙІКТІ ҚАЛАМ**»** атты жиынымызды ашық деп жариялаймын Көкшетау қаласына 195 жыл толып отыр

# Жүргізуші:

# Көкшетау сексен көлдің саясында,

Әрқайсы алтын кесе аясында.

Ауасы дертке дауа жұпар иісін

Көкірек қанша жұтсаң тоясын ба?!

Көз алдына көк мұнар жамылған, ақ жауыны себелеген, айна көлдерінің ақ толқындары, етегін ерке көлі  шайған Көкшетау қаласы келеді. Біз тұрып, тірлік кешіп келе жатқан Көкшетау осындай талай жұрттың арманына айналған қала! Құрмет тұтуға, сүюге лайық, сырбаз қала! Ал, біз ше? Сол басымызға қонған бақты біле алып, қадірлей алып жүрміз бе? Көкшетау – көлемі  420 шаршы шақырым, 150 мыңнан астам халқы бар шағын қала. «Еліміздегі көл жағалай орналасқан бірден бір қала» деген ерекшелігі тағы бар. Қаланы қақ жарып, сылдырап аққан Қылшақты да қызығы таусылмас өзен.

«1824 жылы округ болып құрылған Халық Көкшетау атап кеткен, Сарыарқаның солтүстік бөлігіндегі көгілдір таулы өлке батысынан шығысына қарай төрт-бес жүз шақырымға созылып жатыр. Ені де аз емес – Оңтүстіктен солтүстікке қарай екі жүз шақырымға жетеді. Көкшенің көгілдір таулары асу бермес асқарлар емес, сайын дала, жалпақ жазира төсінде киіктің лағындай еркелеп, құралайдай құлпыра қызықтырып, келсеңші қалқам деп еркелей қол бұлғап, жібек орамалы өзіне ынтықтырып тұрған ару таулар. Болмыс бітіміңді баурап алатын осынау таулардың ең биігі – Көкше қырқасынан сырлы әлемге көз салу ү

1824 жылы округ болып құрылған Көкшетаудың тарихынан тамыр тарта отырып, автор ақ айдынды Шабақ көл, сапар кешкен керуеншіге жол нұсқар Ақылбай асуы, егіз өркешті Ақбура, биіктен сылдырай аққан Бурабұлақ, тұтқиылдан тиген жаудан қорғану үшін алып тастардан жымдастырыла жиылған Қамалтас, қасекі жауды жайратып тастап қалың ұйқыға батқан Жекебатыр, тікелей түскен күн сәулесі бойға ерекше қуат сыйлайтын Ақ алаң, ерек бітімді Шайтанұршық, көкке найзадай бойлаған Оқжетпес пен тетелес апалы-сіңлілер іспетті Үш діңгектен өтіп, тылсым жұмбақты Жұмбақтасқа, бөлек бітімді Бөлектауды бойлап, Теміртау, Сиыртас, Таскебіс, Аютас, Қойтас, Пілтас, Кірпітасты көзден кешіргендей боласыз.

Хор: Ш. Қалдаяқов . «Менің Қазақстаным» әні.

Жүргізуші: Халық Көкшетау атап кеткен Сарыарқаның солтүстік бөлігіндегі көгілдір таулы өлке батысынан шығысына қарай төрт жүз- бес жүз шақырымға созылып жатыр: Көкше өңірі тұнып тұрған сыр, сөйлеп тұрған сурет. Бірінен -бірі асқан көгілдір таулар өз аясына мөлдіреген сексен көлді ұялатып, текше-текше тастарды қиялатып ұлы табиғат өз өнерін айдай әлемге сиқырлы бояуымен паш еткендей. Көкшетау — Қазақстанның Швейцариясы атанған өлке.

**6- сынып оқушысы Габдуллин Әсет «Көкшетау» тақпағын қабыл алыңыздар**

Жүргізуші: Елге әйгілі ауасы-дәрі, қымызы – ем. Бурабай курорты-Көкшенің мақтанышы. Егінге де, малға да бай, сұлу келбетіне ырыс-құты сай Көкшетау облысында 700 мың халық тұрады.

**Габдрашит Диляра «Бурабай» тақпағын қабыл алыңыздар**

Жүргізуші: Кедей ауылда асқан күшті әрі арманшыл бір батыр тұрыпты. Жас кезінде уайым-қайғы дегенді елемей, думандатып, өмір сүрсе де, ер жеткенде халық мұны қабырғасына батьш, қабағын кірбің шалады.

**Жасқайрат Әлихан «Жеке Батыр» тақпағын қабыл алыңыздар**

Жүргізуші:. Көкшетаулықтар Көкше кіндігі Бұқпа тауы дейді. Оған Көкшетау қаласына келгенде табиғат — ананың өзі қолмен қойғандай, қаланы қоршап тұрған қорғантауды көргенде сенесіз.

**Нұржанова Мадина «Оқжетпес» тақпағын қабыл алыңыздар**

Жүргізуші: Біздер Көкшетаудың жалпақ жазира төсінде еркелей қол бұлғап, жібек орамалы өзіне ынтықтырып тұрған аты аңызға айналған ескерткіш тауларды білдік. Жер байлығы, экономикалық жағдайы, Көкшетаудың қазақтың Швейцариясы атанған өлке екенін таныдық. Табиғатты аялайық. Сөзімнің соңын С. Сейфуллиннің «Көкшетау» поэмасынан үзіндімен аяқтаймын.

Арқаның кербез сұлу Көкшетауы

Демалыссыз сұлу бетін жауған жауын.

Жан – жақтан ертелі – кеш бұлттар келіп,

Жүреді біліп кетіп есен – сауын.

**« Ән » «Кербез сұлу-Көкшетауым» орындайтын Қазезтаева А мен Ақтанова Назым қабыл алыңыздар**

2-жүргізуші: құрметті ұстаздар мен оқушылар! **: « Көкшетау- менің сүйікті қалам» атты жиынымыз** аяқталды. Назарларыңызға рахмет.
1-жүргізуші: жиынымызды қорытындылау үшін сөз кезегін мектеп директоры Тлеужанов Т Б ағайға береміз және келген қонақтарымызға сөз кезегін береміз